"ทรัมป์"เผยสหรัฐพร้อมลงมือตอบโต้ผู้ก่อเหตุโจมตีโรงกลั่นน้ำมันซาอุฯ - FINNOMENA
โดนัลด์ ทรัมป์ กล่าวผ่านทางทวิตเตอร์ว่า สหรัฐพร้อมลงมือตอบโต้ผู้ลงมือโจมตีโรงกลั่นน้ำมันที่สำคัญสองแห่งของซาอุดีอาระเบียเมื่อวันเสาร์ที่ผ่านมาแล้ว แต่จะรอฟังความเห็นจากทางซาอุดีอาระเบียก่อน
17 ก.ย. 2562

โดนัลด์ ทรัมป์ กล่าวผ่านทางทวิตเตอร์ว่า สหรัฐพร้อมลงมือตอบโต้ผู้ลงมือโจมตีโรงกลั่นน้ำมันที่สำคัญสองแห่งของซาอุดีอาระเบียเมื่อวันเสาร์ที่ผ่านมาแล้ว แต่จะรอฟังความเห็นจากทางซาอุดีอาระเบียก่อน
พร้อมกับเปิดเผยว่า เขาได้อนุมัติให้ใช้คลังน้ำมันสำรองฉุกเฉินของสหรัฐเพื่อรับประกันว่าจะมีน้ำมันในตลาดโลกอย่างเพียงพอ
โดยเมื่อวันเสาร์ที่ผ่านมา ได้มีผู้ใช้โดรนโจมตีโรงกลั่นน้ำมันสองแห่งของบริษัทซาอุดี อารามโค ทางตะวันออกของซาอุดีอาระเบีย ทำให้กำลังการผลิตหดหายไปกว่า 5 ล้านบาร์เรลต่อวันหรือประมาณครึ่งหนึ่งของผลผลิตน้ำมันทั้งหมดของซาอุฯ โดยคิดเป็น 5% ของอุปทานน้ำมันทั่วโลก
ส่งผลให้สัญญาน้ำมันดิบล่วงหน้า WTI ทะยานขึ้นกว่า 11% ในการซื้อขายทางระบบอิเล็กทรอนิกส์ช่วงเช้านี้ หลังจากเกิดเหตุโจมตีโรงกลั่นน้ำมันสองแห่งในซาอุดีอาระเบียเมื่อวันเสาร์ที่ผ่านมา
ล่าสุดสหรัฐระบุว่าอิหร่านคือผู้อยู่เบื้องหลังการโจมตีโรงน้ำมัน 2 แห่งในซาอุฯ แต่อย่างไรก็ตาม ทางด้านเจ้าหน้าที่ของซาอุดิอาระเบียยังไม่สรุปว่าอิหร่านเป็นผู้ก่อการโจมตี โดยระบุว่าข้อมูลที่ได้จากสหรัฐฯ ยังไม่สามารถชี้ชัดได้
ที่มา : https://www.cnbc.com/2019/09/15/trump-says-us-is-locked-and-loaded-after-attack-on-saudi-oil-supply.html
แท็ก:
แชร์บทความ: